
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН
"ЧӐВАШ РЕСПУБЛИКИН ПАТШАЛӐХ ГРАЖДАН СЛУЖБИ ҪИНЧЕН" САККУНӖН 8 ТАТА 81 СТАТЙИСЕНЕ УЛШӐНУСЕМ КӖРТЕССИ ҪИНЧЕН 

Чӑваш Республикин Патшалӑх Канашӗ
2026 ҫулхи пуш уйӑхӗн 26-мӗшӗнче
йышӑннӑ

1 статья
Чӑваш Республикин "Чӑваш Республикин патшалӑх граждан служби ҫинчен" 2005 ҫулхи ака уйӑхӗн 12-мӗшӗнчи 11 №-лӗ саккунне (Чӑваш Республикин Патшалӑх Канашӗн ведомоҫӗсем, 2005, 62 №; 2006, 67, 70 №-сем; 2009, 79 №; 2010, 84, 85 №-сем; 2012, 92 № (I том); Чӑваш Республикин Саккунӗсен пуххи, 2013, 3, 7, 12 №-сем; 2014, 3, 12 №-сем; 2015, 5, 6 №-сем; 2016, 3, 10, 12 №-сем; "Республика" хаҫат, 2017, чӳк уйӑхӗн 22-мӗшӗ, раштав уйӑхӗн 27-мӗшӗ; 2018, юпа уйӑхӗн 31-мӗшӗ; 2019, раштав уйӑхӗн 26-мӗшӗ; 2020, ҫу уйӑхӗн 13-мӗшӗ; 2021, пуш уйӑхӗн 24-мӗшӗ, раштав уйӑхӗн 29-мӗшӗ; 2022, пуш уйӑхӗн 30-мӗшӗ, ҫу уйӑхӗн 5-мӗшӗ, раштав уйӑхӗн 28-мӗшӗ; 2023, ҫу уйӑхӗн 31-мӗшӗ, утӑ уйӑхӗн 19-мӗшӗ, раштав уйӑхӗн 13-мӗшӗ; 2024, юпа уйӑхӗн 16-мӗшӗ; 2025, кӑрлач уйӑхӗн 15-мӗшӗ, ҫу уйӑхӗн 14-мӗшӗ, раштав уйӑхӗн 30-мӗшӗ) ҫакӑн пек улшӑнусем кӗртес: 
1) 8 статьяна ҫакӑн пек ҫырса хурас:
"8 статья.	Тупӑшсем, пурлӑх тата пурлӑхпа ҫыхӑннӑ обязательствӑсем ҫинчен калакан сведенисем тӑратасси
1. Федерацин "Коррупципе кӗрешесси ҫинчен" 2008 ҫулхи раштав уйӑхӗн 25-мӗшӗнчи 273-ФЗ №-лӗ саккунӗпе пӑхса хӑварнӑ тупӑшсем, пурлӑх тата пурлӑхпа ҫыхӑннӑ обязательствӑсем ҫинчен калакан сведенисене Федераци саккунӗпе палӑртнӑ тӗслӗхсенче ӗҫе илекенӗн представительне ҫаксем тӑратаҫҫӗ:
1) граждан службин должноҫне йышӑнма шутлакан гражданин;
2) граждан служащийӗ.
2. Раҫҫей Федерацийӗн нормативлӑ право акчӗсемпе палӑртнӑ перечене кӗртнӗ граждан службин должноҫне йышӑнакан граждан служащийӗ Федераци саккунӗн 20 статйипе килӗшӳллӗн тӑратакан тупӑшсем, пурлӑх тата пурлӑхпа ҫыхӑннӑ обязательствӑсем ҫинчен калакан сведенисем тӑратасси ҫинчен калакан положение Федераци саккунӗн требованийӗсене шута илсе Чӑваш Республикин Пуҫлӑхӗн указӗпе ҫирӗплетеҫҫӗ.";
2) 81 статьяра:
а) 1-мӗш пая ҫакӑн пек ҫырса хурас:
"1. Раҫҫей Федерацийӗн тивӗҫлӗ нормативлӑ право акчӗпе палӑртнӑ перечене кӗртнӗ граждан службин должноҫне йышӑнакан граждан служащийӗ Федерацин "Патшалӑх должноҫӗсене йышӑнакан ҫынсен тата ытти ҫынсен тӑкакӗсем тупӑшсемпе тӳр килнине тӗрӗслесси ҫинчен" 2012 ҫулхи раштав уйӑхӗн 3-мӗшӗнчи 230-ФЗ №-лӗ саккунӗпе (малалла – Федерацин "Патшалӑх должноҫӗсене йышӑнакан ҫынсен тата ытти ҫынсен тӑкакӗсем тупӑшсемпе тӳр килнине тӗрӗслесси ҫинчен" саккунӗ) пӑхса хӑварнӑ тӑкаксем ҫинчен калакан сведенисене ӗҫе илекенӗн представительне Федерацин "Патшалӑх должноҫӗсене йышӑнакан ҫынсен тата ытти ҫынсен тӑкакӗсем тупӑшсемпе тӳр килнине тӗрӗслесси ҫинчен" саккунӗпе тата Раҫҫей Федерацийӗн ытти нормативлӑ право акчӗсемпе, вӗсемпе килӗшӳллӗн йышӑнакан Чӑваш Республикин Пуҫлӑхӗн указӗсемпе палӑртнӑ йӗркепе тӑратма тивӗҫ.";
ӑ) 2-мӗш пайра "унӑн ҫемйин членӗсен" сӑмахсене "унӑн арӑмӗн (упӑшкин) тата ҫул ҫитмен ачисен" сӑмахсемпе улӑштарас;
б) 3-мӗш пайра "унӑн ҫемйин членӗсен" сӑмахсене "унӑн арӑмӗн (упӑшкин) тата ҫул ҫитмен ачисен" сӑмахсемпе улӑштарас.

2 статья
Ҫак Саккун ӑна официаллӑ йӗркепе пичетлесе кӑларнӑ кунран пуҫласа вӑя кӗрет.

	Чӑваш Республикин

